MApN acuză o campanie de dezinformare legată de NATO și apărarea aeriană a României organizată inclusiv de „actori statali” ostili
Ministerul Apărării Naționale precizează că în ultima vreme „s-au înmulțit acțiunile de dezinformare și manipulare” prin care se încearcă „discreditarea acțiunilor de întărire și a capacității de apărare”. Ministerul Apărării Naționale arată că încercările de a prezenta măsurile concrete de întărire a capacității de apărare a României și a NATO drept „acte de trădare națională” se înscriu în tiparul campaniilor de dezinformare desfășurate în spațiul public din România, inclusiv de „actori statali care au o agendă contrară suveranității României și împotriva NATO”.